钦定古今图书集成/明伦汇编/氏族典/第127卷 > 陈祥
## 钦定古今图书集成/明伦汇编/氏族典/第127卷 > 陈祥

按《江西通志》：“祥字应和，高安人。弘治进士。初授上虞
知县，廉明有声。以内艰归，复补华亭。时刘瑾专恣，祥
独毅然不动。及瑾败，上搜馈籍，无祥名贤，声愈著。行
取山东道御史，巡按四川，淡素如寒士。以忤当路，出
知惠州。桶江巨寇作乱，上命祥往征之，绩奏，转广东
副使，历官右副都御史。”